nahid-hub/BLUGE-bengali-wikipedia-section-title-prediction huggingface dataset:
আর্য সত্য চার প্রকার।যথা- (১)দুঃখ আর্য সত্য,(২)দুঃখ সমুদয় আর্য সত্য, (৩)দুঃখ নিরোধ আর্য সত্য এবং (৪)দুঃখ গামিনী প্রতিপদা আর্য সত্য। জন্ম দুঃখ,জরা দুঃখ,ব্যাধি দুঃখ,মরণ দুঃখ,অপ্রিয় সংযোগ দুঃখ,প্রিয় বিয়োগ দুঃখ,ইচ্ছিত বিষয়ের অলাভ দুঃখ ও সংক্ষেপে পঞ্চোপাদান স্কন্ধই দুঃখ।ইহাকে দুঃখ আর্য সত্য বলে।কামতৃষ্ণা,ভবতৃষ্ণা,বিভবতৃষ্ণা প্রভৃতি তৃষ্ণাত্রয় পুনৎপাদনশীলা,নন্দিরাগ সংযুক্তা এবং উক্ত বিষয়ে অভিনন্দিনী।তাই ইহাকে দুঃখ সমুদয় সত্য বলা হয়।তৃষ্ণার অশেষ রুপে বিরাগ,নিরোধ,ত্যাগ,নিক্ষেপ,মুক্তি,অনালয়ই দুঃখ নিরোধ আর্য সত্য।দুঃখ নিরোধ গামিনী প্রতিপদা আর্য সত্য হল আর্য অষ্টাঙ্গিক মার্গ।যথা-সম্যক দৃষ্টি,সম্যক সংকল্প,সম্যক বাক্য,সম্যক কর্মান্ত,সম্যক আজীব,সম্যক ব্যায়াম,সম্যক স্মৃতি ও সম্যক সমাধি।পূর্বে অনশ্রুত ধর্ম তথাগত অভিসম্বোধি জ্ঞানে জ্ঞাত হয়েছেন,যাহা চক্ষু করণীয়,জ্ঞান করণীয় এবং যাহা উপ্শম অভিজ্ঞা,সম্বোধি ও নির্বাণের অভিমুখে সংবর্তিত করে।তাই বুদ্ধ বলেছেন-“চতুসচ্চ বিনিমুত্তো ধম্মো নাম নখি”।চতুরার্য সত্য ব্যতীত কোন ধর্ম হতে পারে না।

সঠিক অনুচ্ছেদ শিরোনাম কোনটি?
titleA. চক্রবাল
titleB. বুদ্ধ ও কল্প
titleC. বত্রিশপ্রকার মহাপুরুষের লক্ষণসমূহ
titleD. চতুরার্য সত্য
উত্তর: titleD
স্বতন্ত্র ভারত বর্ণ-সংক্রান্ত সহিংসতা প্রত্যক্ষ করেছে। ২০০৪ সালে জাতিসংঘের এক প্রতিবেদনে বলা হয়েছে, ১৯৯৬ সালে দলিতদের বিরুদ্ধে সংঘটিত সহিংস কাজকর্মের প্রায় ৩১,৪৪০ টি ঘটনা ঘটেছিল। জাতিসংঘের প্রতিবেদনে দাবি করা হয়েছে যে ১০,০০০ টি দলিত লোকের প্রতি ১.৩৩ টি সহিংস কাজ হয়েছে। প্রসঙ্গে, ২০০৪ সালে জাতিসংঘ উন্নত দেশগুলিতে প্রতি ১০,০০০ লোকের প্রতি সহিংস আচরণের ৪০ থেকে ৫৫ টির মধ্যে রিপোর্ট করেছে। এই ধরনের সহিংসতার একটি উদাহরণ ২০০৬ সালের [[খায়রলানজি গণহত্যা]]।
সঠিক অনুচ্ছেদ শিরোনাম কোনটি?
titleA. সমালোচনা
titleB. বর্ণ-সহিংসতা
titleC. দ্বিতীয় নগরায়ণ (৫০০-২০০বিসিই)
titleD. পরবর্তীতে বৈদিক সময়কাল (১০০০-৬০০ বিসিই)
উত্তর: titleB
১,৬৬৩ পৃষ্ঠার এই ইতিহাস গ্রন্থটি দুইটি আলাদা আলাদা খণ্ডে প্রকাশিত হয়। এর মধ্যে "শ্রীহট্টের ইতিবৃত্ত (পূর্বাংশ)" (৭৭৯ পৃষ্ঠা) প্রকাশিত হয় ১৩১৭ বঙ্গাব্দে (১৯১০ খ্রিষ্টাব্দ) এবং "শ্রীহট্টের ইতিবৃত্ত (উত্তরাংশ)" (৮৮৪) প্রকাশিত হয় ১৩২৪ বঙ্গাব্দে (১৯১৭ খ্রিষ্টাব্দ)। গ্রন্থটি প্রকাশের জন্য "কামরূপ শাসনাবলী"র গ্রন্থকার পণ্ডিত পদ্মনাথ ভট্টাচার্য তৎকালীন মূল্যমানের সাড়ে চার হাজার টাকা অনুদান দিয়েছিলেন। প্রকাশিত গ্রন্থটি সম্পর্কে চট্টগ্রামের ঐতিহাসিক আবদুল হক চৌধুরীর অভিমত: এই বৃহৎ বইটিতে তিনি সিলেটের ঐতিহাসিক ও প্রাকৃতিক বিবরণ ছাড়াও প্রতিটি গ্রামের প্রাচীন হিন্দু-মুসলমান পরিবারগুলোর ইতিহাস, কবি, রাজনীতিবিদ, ফকির-দরবেশ, সাধু, আওলিয়াদের সংক্ষিপ্ত জীবনী লিখে গেছেন। এছাড়া দিয়েছেন বহু ঐতিহাসিক সনদ, প্রাচীন মুদ্রা ও ফরমানের আলোকচিত্র, বংশলতিকার অনুলিপি ও প্রাচীন মুদ্রার ছবি। এই ইতিহাস গ্রন্থ রচনার জন্য অচ্যুতচরণ চৌধুরী ঘুরে বেড়িয়েছেন সিলেটের প্রতিটি গ্রামে, সেই যুগে, যে যুগে পর্যাপ্ত যানবাহন ছিল না, ছিল না পর্যাপ্ত রাস্তাঘাট। এমনকি বইয়ের "উত্তরাংশ" মুদ্রণ উপলক্ষে তিনি রুগ্ন স্ত্রী ও আট মাসের শিশু সন্তানকে ফেলে কলকাতা চলে যান, আর তাঁর অবর্তমানে সেই রুগ্ন স্ত্রী চিকিৎসার অভাবে মারা যান, পরে আট মাসের শিশুটিও মারা যায়। তাঁর বিপুল ত্যাগের এই কীর্তি সিলেটের ইতিহাসের আকরগ্রন্থ হিসেবে আজও সমাদৃত। যদিও ঐতিহাসিক সৈয়দ মুর্তাজা আলী গ্রন্থটির সমালোচনায় বলেন:

মূল গ্রন্থ দুটির প্রকাশক ছিলেন কলকাতার শ্রী উপেন্দ্র নাথ পাল চৌধুরী, আর মূল্য ছিল যথাক্রমে তৎকালীন মূল্যমানে চার টাকা ও পাঁচ টাকা। বইটি দীর্ঘদিন আর পুণর্মুদ্রিত না হলেও পরবর্তীতে বাংলাদেশের উৎস প্রকাশন তা পুনর্মুদ্রণের উদ্যোগ নেয়, যদিও তাতে কোনো সংশোধন না এনে মূলানুগ রাখা হয়েছে। এছাড়াও কলকাতা থেকেও বইটির দুটি খণ্ড পুনর্মুদ্রিত হয়েছে।

সঠিক অনুচ্ছেদ শিরোনাম কোনটি?
titleA. জীবনী
titleB. অন্যান্য
titleC. শ্রীহট্টের ইতিবৃত্ত
titleD. সৃষ্টিকর্ম
উত্তর: titleC
১৯৪৮ সালে বেতারে নিয়মিতভাবে নজরুল সংগীত গাইতে শুরু করেন সুধীন দাশ। জাতীয় কবি কাজী নজরুল ইসলামের মৃত্যুর পর তিনি মনোনিবেশ করেন নজরুল সংগীতের শুদ্ধ স্বরলিপি প্রণয়ণে। আদি গ্রামোফোন রেকর্ড থেকে সেই স্বরলিপি উদ্ধারের কাজে তাকে সহায়তা করেন স্ত্রী নীলিমা দাশ।

১৯৮২ সালের জানুয়ারি মাসে ২৫টি স্বরলিপি নিয়ে নজরুল সুরলিপির প্রথম খণ্ডটি প্রকাশ করে নজরুল একাডেমি। পরে নজরুল ইনস্টিটিউট থেকে বের হয় আরও ৩৩টি খণ্ড।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পরিবার
titleC. মৃত্যু
titleD. জন্ম ও শিক্ষাজীবন
উত্তর: titleA
ঘনীভূত জেট তৈরিতে অবদান রাখার দ্বিতীয় একটি কারণ হল, যে গ্রীষ্ণমণ্ডলীয় হ্যাডেলি কোষ এর মেরু সীমা গঠন করে এবং দ্রাঘিমাংশের প্রতিসম বিন্যাসে প্রথম এর প্রচলন হয় যা উপ-গ্রীষ্মমণ্ডলীয় জেটের ক্ষেত্রে আরও প্রযোজ্য। গ্রীষ্মমণ্ডলীয় বাতাস ট্রোপপোজে উঠে যায়, এবং নেমে যাওয়ার আগে মেরুতে চলাচল করে; একেই হ্যাডলি কোষ সঞ্চালন বলা হয়। যেহেতু এটি এই কাজ করে তাই এটি কৌণিক ভরবেগ সংরক্ষণ করতে থাকে, যেহেতু মাটির সাথে ঘর্ষণ খুবই সামান্য হয়। বায়ুপ্রবাহ ধীরে ধীরে মেরুর দিকে যেতে শুরু করে, করিয়োলিস বলের প্রভাবে যা পূর্ব দিকে সরে যায় (এটি অন্য গোলার্ধের জন্যও একই), মেরুরদিকে চলমান বাতাসের জন্য বাতাসের পূর্বাংশের অংশ বৃদ্ধি করে (দক্ষিণ গোলার্ধের বাম দিকে বিচ্যুতি ঘটে)।

সঠিক অনুচ্ছেদ শিরোনাম কোনটি?
titleA. হারিকেন সুরক্ষা
titleB. উপত্যকা নির্গত জেট বায়ু
titleC. সাবট্রোপিকাল জেট
titleD. আফ্রিকা
উত্তর: titleC
এখন পর্যন্ত প্রথম সপ্তাহে সর্বোচ্চ আয়ের রেকর্ড ২ কোটি টাকা। কিন্তু "চাঁদের পাহাড়" শুধুমাত্র রবিবারেই ৯০ লাখ টাকা আয় করে। প্রথমে এই চলচ্চিত্রের বিরাট বাজেটের টাকা উঠে আসবে কিনা সন্দেহ থাকলে এই সন্দেহ ক্রমেই দূরীভূত হচ্ছে। এক দিনে মাল্টিপ্লেক্সে ("আইনক্স সাউথ সিটি") সব থেকে বেশি আয় করে ছবিটি (প্রায় ৪ লাখ ৯৮ হাজার রুপি) এবং এক দিনে সিঙ্গল স্ক্রিনে ("প্রিয়া", চারটে শো) সব থেকে বেশি আয় করে (প্রায় ২ লাখ ৯৭ হাজার রুপি)। চলচ্চিত্রের পর দেব এই চলচ্চিত্রের বিরাট সাফল্যের জন্য ও তার জন্মদিন উপলক্ষে পার্টি করেন, যেখানে চলচ্চিত্র জগতের তারকারা উপস্থিত ছিলেন। চলচ্চিত্রটি ২০১৩-এর মাইলফলকেও স্থান করে নেয়। এই প্রথম কোন চলচ্চিত্র পশ্চিম বাংলার বাইরে মুম্বাই, হায়দ্রাবাদ সহ সর্বত্র "হাউজফুল" হয়।

সঠিক অনুচ্ছেদ শিরোনাম কোনটি?
titleA. উপজাতি
titleB. ব্ল্যাক মাম্বার সাথে
titleC. ব্যবসা ও রেকর্ড
titleD. রিভিউ
উত্তর: titleC
২৫ জুলাই, ১৯০৮ তারিখে ইল্যান্ডে বিল বোসের জন্ম। বাবা জন বোস ল্যাঙ্কাশায়ার ও ইয়র্কশায়ার রেলওয়েতে চাকুরী করতেন। ফলে তাঁদের পরিবারকে প্রায়শঃই জায়গা বদল করতে হতো। ১৯১৪ সালে তারা লিডসের আর্মলি এলাকায় বসবাস করতে থাকেন। সেখানে তিনি মালামাল নিয়ন্ত্রকের দায়িত্ব পান। ১৯৪৯ সালে নিজের আত্মজীবনীমূলকগ্রন্থ ‘এক্সপ্রেস ডেলিভারিজে’ বোস লিখেছেন যে, পেশাদার ক্রিকেটার হবার কোন স্বপ্ন শৈশবকালে রোপন করেননি। নিতান্তই আকস্মিকভাবে এ খেলায় ঢুকে পড়েছেন। অন্যান্য বালকের সাথে রাস্তায় ক্রিকেট খেলতেন ও ঐ সময় থেকেই বাড়ীর কাছাকাছি থাকা স্থানীয় আর্মলি ক্লাবের পক্ষে খেলার স্বপ্ন দেখতেন। আর্মলির পেস বোলার টমি ড্রেককে আদর্শ হিসেবে মানতেন ও তার বোলিং ভঙ্গিমা অনুকরণের সিদ্ধান্ত নেন। ফলশ্রুতিতে শীর্ষস্থানীয় বোলার হওয়া সত্ত্বেও সর্বদাই টমি ড্রেকের বোলিংয়ের ধরনের কাছাকাছি পর্যায়ে থাকতো। ক্রিকেটে আর্মলি পার্ক কাউন্সিল স্কুল ও ওয়েস্ট লিডস হাই স্কুল - এ দুটি বিদ্যালয়ের প্রতিনিধিত্ব করেছেন বিল বোস। শেষেরটিতে হ্যাট্রিক লাভের পর স্কুল ক্যাপ পান।

১৯২৪ সালে বিদ্যালয় থেকে চলে আসার পর লিডসভিত্তিক আবাসন প্রতিষ্ঠানে কাজ করতে থাকেন। এ সময়ে সপ্তাহ শেষে আর্মলিতে ওয়েসলিয়ান সানডে স্কুল দলের পক্ষে ক্রিকেট খেলতেন। এছাড়াও একসময় ক্লাবের সচিবের দায়িত্বে ছিলেন তিনি। পরবর্তী দুইবছর তিনি এ দায়িত্ব পালন করেছিলেন। ১৯২৭ সালে ইস্টারের পরপরই আনুষ্ঠানিকভাবে উত্তর-পশ্চিম লিডসের কির্কস্টল এডুকেশনাল ক্রিকেট ক্লাবে খেলার জন্য আমন্ত্রিত হন। কির্কস্টল দ্বিতীয় একাদশের পক্ষে অভিষেক খেলায় মাত্র পাঁচ রান দিয়ে ছয় উইকেট দখল করেন। ফলে দর্শকেরা তাকে দেখার জন্য জমায়েত হতে থাকেন। ক্লাব কমিটির অন্যতম সদস্য জন কেকে মন্ত্রণাদাতা হিসেবে পান। ইয়র্কশায়ারের সদস্যরূপে অন্তর্ভুক্তিতে জন কে গুরুত্বপূর্ণ ভূমিকা পালন করেছিলেন। ১৯২৭ সালে বিল বোস কির্কস্টলের সাথে তার সফলতম মৌসুম পার করেন। লীগের অন্যান্য ক্লাবের কাছ থেকে আমন্ত্রণ আসতে থাকে যা তাকে পেশাদারিত্বের দিকে ধাবিত করে। কেউ কেউ আবাসন প্রতিষ্ঠানে সাপ্তাহিক উপার্জিত অর্থের বিপরীতে এক খেলায় অংশগ্রহণে অধিক অর্থ প্রদানের কথা বলে। তবে, কাউন্টি ক্রিকেটে পেশাদারী পর্যায়ে খেলার ব্যবস্থা করার পূর্বপর্যন্ত কে ও তার সহকর্মীরা তাকে ধরে রাখার পক্ষপাতী ছিল।

সঠিক অনুচ্ছেদ শিরোনাম কোনটি?
titleA. অস্ট্রেলিয়া ও নিউজিল্যান্ড গমন
titleB. প্রারম্ভিক জীবন
titleC. আন্তর্জাতিক ক্রিকেট
titleD. ব্যক্তিগত জীবন
উত্তর: titleB
স্বাধীন চলরাশি সময়ের সাপেক্ষে যদি একটিমাত্র রাশি পরিবর্তিত হয়, তাহলে তাকে একমাত্রিক সঙ্কেত বলে। যেমন শব্দ এক ধরনের একমাত্রিক সঙ্কেত, কেননা সময়ের সাথে সাথে বাতাসের চাপের মানের পরিবর্তনই হল শব্দ। শব্দ যখন মানুষের কানের পর্দায় এসে পৌঁছায়, তখন বাতাসের চাপ কানের পর্দাকে একই অক্ষের উপরে সামনে-পেছনে নাড়ায়; তাই শব্দ-সঙ্কেত একমাত্রিক। 
অন্যদিকে সময়ের সাপেক্ষে যদি দুইটি রাশি পরিবর্তিত হয়, তাহলে তাকে দ্বি-মাত্রিক সঙ্কেত বলে। যেমন ছবি বা চিত্র হল এক ধরনের দ্বিমাত্রিক সঙ্কেত।

সঠিক অনুচ্ছেদ শিরোনাম কোনটি?
titleA. সঙ্কেতের উদাহরণ
titleB. মানবনির্মিত কৃত্রিম সঙ্কেত
titleC. দৃশ্যমান গাণিতিক-জ্যামিতিক উপস্থাপন অনুযায়ী সঙ্কেতের প্রকারভেদ
titleD. মাত্রা অনুযায়ী সঙ্কেতের প্রকারভেদ
উত্তর: titleD
রামায়ণ সাতটি "কাণ্ড" বা খণ্ডে বিভক্ত। যথা: "আদিকাণ্ড" বা "বালকাণ্ড", "অযোধ্যাকাণ্ড", "অরণ্যকাণ্ড", "কিষ্কিন্ধ্যাকাণ্ড", "সুন্দরকাণ্ড", "লঙ্কাকাণ্ড" বা "যুদ্ধকাণ্ড" ও "উত্তরকাণ্ড"। এই সপ্তকাণ্ডে রামের জীবনকথা কালানুক্রমিকভাবে বর্ণিত হয়েছে। "আদিকাণ্ড"-এ বর্ণিত হয়েছে রামের জন্ম, শৈশব ও সীতার সহিত বিবাহের কথা; "অযোধ্যাকাণ্ড"-এ বর্ণিত হয়েছে রামের রাজ্যাভিষেক প্রস্তুতি ও তার বনগমনের কথা; তৃতীয় খণ্ড "অরণ্যকাণ্ড"-এ বর্ণিত হয়েছে রামের বনবাসের কথা ও রাবণ কর্তৃক সীতাহরণের বৃত্তান্ত; চতুর্থ খণ্ড "কিষ্কিন্ধ্যাকাণ্ড"-এ বর্ণিত হয়েছে হনুমান ও রামের মিলন, রামের সহায়তায় বানররাজ বালী হত্যা এবং বালীর কনিষ্ঠ ভ্রাতা সুগ্রীবের কিষ্কিন্ধ্যার রাজ্যাভিষেক; পঞ্চম খণ্ড "সুন্দরকাণ্ড"-এ বর্ণিত হয়েছে হনুমানের বীরত্বগাথা, তার লঙ্কাগমন ও সীতার সহিত সাক্ষাতের কথা; রাম ও রাবণের যুদ্ধ বর্ণিত হয়েছে ষষ্ঠ খণ্ড "লঙ্কাকাণ্ড"-এ; সর্বশেষ খণ্ড "উত্তরকাণ্ড"-এর মূল উপজীব্য রাম ও সীতার পুত্র লব ও কুশের জন্মবৃত্তান্ত, তাদের রাজ্যাভিষেক ও রামের ধরিত্রী ত্যাগ।

সঠিক অনুচ্ছেদ শিরোনাম কোনটি?
titleA. উত্তরকাণ্ড
titleB. কিষ্কিন্ধাকাণ্ড
titleC. বালকাণ্ড বা আদিকাণ্ড
titleD. সংক্ষিপ্ত কাহিনি
উত্তর: titleD
মুঘল সৈন্যবাহিনী বেশ বড় পরিসরের গান পাউডার বা বারুদভিত্তিক অস্ত্র ব্যবহার করতো যেগুলো ব্যক্তিগত আগ্নেয়াস্ত্রের চেয়ে বড় ছিল। এর মধ্যে রকেট ক্ষেপণাস্ত্র থেকে শুরু করে চলমান বন্দুক এমনকি চৌদ্দ ফুটেরও (৪.৩ মিটার) বেশি লম্বা সুবিশাল কামানও ছিল যা কিনা একদা "বিশ্বের সর্বাধিক বিশালকায় অস্ত্র" হিসেবে বিবেচিত ছিল। এই ধরনের অস্ত্রসস্ত্রসমূহ ভারী এবং হালকা গোলন্দাজবাহিনী আকারে বিভক্ত ছিল।

যুদ্ধময়দানে ব্যবহৃত চলমান গোলন্দাজবাহিনীকে কিছু কিছু ইতিহাসবিদ মুঘল সাম্রাজ্যের কেন্দ্রীয় সামরিক শক্তি হিসেবে আখ্যায়িত করেছেন এবং এসকল সেনাদলকে তাদের অধিকাংশ প্রতিপক্ষের তুলনায় অনন্যভাবে আলাদা হিসেবে গণ্য করেছেন। এছাড়াও এটি ছিল সম্রাটের পদমর্যাদার প্রতীক, তাই সাম্রাজ্যের অভ্যন্তরীণ যাত্রাগুলোতে গোলন্দাজবাহিনীর একাংশ সর্বদা মুঘল সম্রাটের সঙ্গে সঙ্গে চলতো। প্রতিপক্ষের হাতিসমূহ যেগুলো কিনা ভারতীয় উপমহাদেশের যুদ্ধগুলোতে অত্যধিক পরিমাণে দেখা যেতো, সেগুলোর মোকাবেলায় মুঘলরা মূলত যুদ্ধক্ষেত্রে গোলন্দাজ সেনাদের ব্যবহার করতো। তবে যদিও কামানের নিশানাভেদ আরো নিখুঁত করার উদ্দেশ্যে সম্রাট আকবর নিজেই ব্যক্তিগতভাবে তার কামানবাহী রথসমূহের নকশা করেন, তবুও মুঘল গোলন্দাজবাহিনীর ছোঁড়া গোলাসমূহ সবচেয়ে কার্যকরী ছিল যুদ্ধক্ষেত্রে প্রতিপক্ষের হাতিগুলোকে ভয় দেখাতেই। প্রতিপক্ষ সৈন্যদলে এভাবে সৃষ্টি হওয়া বিশৃঙ্খলাই মুঘল সেনাবাহিনীকে তাদের শত্রুর ওপর বিজয় হাসিলে ভূমিকা রাখতো। প্রাণীজ-উত্‍স থেকে তৈরি কব্জাসমৃদ্ধ ঘুরানো-বাঁকানোয় সক্ষম তোপগুলো মুঘল যুদ্ধবিগ্রহের একটি বৈশিষ্ট্যে পরিণত হতেছিল যার ভিত্তি ছিল ৬.৭ ফুটেরও (২ মিটার) বেশি লম্বা দৈর্ঘ্যবিশিষ্ট, যা থেকে ছোঁড়া গোলার ব্যাস ৩.৮-৪.৭ ইঞ্চি (৯৯-১১৯ মিলিমিটার)।

সঠিক অনুচ্ছেদ শিরোনাম কোনটি?
titleA. গোলন্দাজবাহিনী
titleB. খাটো অস্ত্রসমূহ
titleC. তথ্যসূত্র
titleD. ম্যাচলক বন্দুক
উত্তর: titleA
৮টি সরকারী প্রাথমিক বিদ্যালয়, ৫টি বেসরকারী প্রাথমিক বিদ্যালয়, ১টি কওমি মাদ্রাসা, ২টি হাফিজিয়া মাদ্রাসা রয়েছে ।

নাজিরগঞ্জ ৪টি উচ্চ মাধ্যমিক বিদ্যালয় রয়েছেঃ-
১।  নাজিরগঞ্জ উচ্চ বিদ্যালয় ও কলেজ।

২।  উদয়পুর উচ্চ বিদ্যালয়।

৩। আমেনা খাতুন বালিকা বিদ্যালয়।

৪। শাহিদা জলিল গার্লস স্কুল

৫। উদয়পুর মাদ্রাসা

৬। বড়খাপুর মাদ্রাসা।

সঠিক অনুচ্ছেদ শিরোনাম কোনটি?
titleA. শিক্ষা প্রতিষ্ঠান
titleB. হাট বাজার
titleC. রাস্তা ঘাট
titleD. দর্শনীয় স্থান
উত্তর: titleA
মাধ্যমিক পরীক্ষার ফলাফল অনুযায়ী একাদশ শ্রেণীতে প্রতি বছর বিজ্ঞান, মানবিক এবং ব্যবসায় শিক্ষা শাখায় ছাত্র ছাত্রী ভর্তি করানো হয়। সরকারী বিধি মোতাবেক অনলাইনে শুধুমাত্র টেলিটক মোবাইলে এসএমএসের মাধ্যমে ভর্তির আবেদন করতে পারে। ভর্তির ফলাফল প্রার্থীর ব্যবহৃত নম্বরে (মনোনীতদের) এসএমএসের মাধ্যমে জানিয়ে দেয়া হয়।

আসন সংখ্যাঃ

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. স্বেচ্ছাসেবী সংগঠন
titleC. একাদশ শ্রেণীতে ভর্তি
titleD. শিক্ষা ব্যবস্থা
উত্তর: titleC
অসমীয়া ভাষায় ন-অসমীয়া শব্দটি আক্ষরিকভাবে নতুন অসমীয়া, উপসর্গ ন-অর্থ 'নতুন' এবং অসমী শব্দের অর্থ "অসমীয়া" ভারত বিভাগের পর, ন অসমীয়ারা নিজেদের বাংলাভাষী হিসাবে পরিচয় দেয় এবং পরে অসমীয়া ভাষাটি গ্রহণ করে। ধীরে ধীরে তারা গামোসা মত আসামি সংস্কৃতি গ্রহণ করে, তারা কখনও কখনও নব্য-অসমী নামে পরিচিত। ন-অসমীয়াদেরও চারুয়া মুসালমান নামে অভিহিত করা হয়, আক্ষরিকভাবে নদী চরগুলির মুসলমানদের বসতি রয়েছে। তারা পামুয়া মুসালমান নামেও পরিচিত, আক্ষরিক অর্থে কৃষিজমী মুসলমানরা, যেমন কৃষি তাদের প্রাথমিক জীবিকা। কিছু পণ্ডিতরা 'ইমিগ্রান্ট মুসলিম' বা 'বাংলা মুসলিম' শব্দটি ব্যবহার করে এই জনগষ্ঠির জন্য ব্যবহার করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ব্যাকরণ
titleC. অসমে অভিবাসন
titleD. জাতিতত্ত্ব
উত্তর: titleB
প্রধানমন্ত্রীর উদ্যোগে জাতীয় সংসদ বিলীন হতে পারে। দ্রবীভূত হলে, বিধানসভার জন্য নতুন নির্বাচন অনুষ্ঠিত হয়। পাকিস্তান সংবিধানের ৫৮ অনুচ্ছেদে বিধানসভা ভেঙে দেওয়ার বিষয় রয়েছে:

জাতীয় পরিষদ বিলোপ:

ব্যাখ্যা: "প্রধানমন্ত্রীকে" এই অনুচ্ছেদে রেফারেন্স কোনও প্রধানমন্ত্রীকে উল্লেখ করা উচিত নয় যার বিরুদ্ধে জাতীয় পরিষদে অনাস্থার নোটের জন্য প্রস্তাবের নোটিশ দেওয়া হয়েছিল তবে তার পক্ষে ভোট দেওয়া হয়নি বা কার বিরুদ্ধে এই জাতীয় প্রস্তাব পাস করা হয়েছে বা কে পদত্যাগের পরে বা জাতীয় সংসদ বিলুপ্ত হওয়ার পরে নিচ্ছেন।

সঠিক অনুচ্ছেদ শিরোনাম কোনটি?
titleA. সাংবিধানিক ভূমিকা
titleB. জাতীয় পরিষদ সদস্য
titleC. দ্রবণ
titleD. জাতীয় পরিষদ রচনা
উত্তর: titleC
দ্বিতীয় বিশ্বযুদ্ধের পর ইউস্টিনফ লেখনী শুরু করেন। তার প্রথম বড় মাপের সাফল্য হল "দ্য লাভ অব ফোর কর্নেলস" (১৯৫১) নাটক। একই বছর তিনি "কো ভাদিস" চলচ্চিত্রে রোমান সম্রাট নিরো চরিত্রে অভিনয়ের জন্য সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি হামফ্রি বোগার্ট ও আল্ডো রে'র সাথে "উই'আর নো অ্যাঞ্জেলস" (১৯৫৫) চলচ্চিত্রে অভিনয় করেন।

তিনি "স্পার্টাকাস" (১৯৬০) চলচ্চিত্রে ক্রীতদাস বণিক লেন্তুলুস বাতিয়াতুস চরিত্রে এবং "টোপকাপি" (১৯৬৪) চলচ্চিত্রে আর্থার সিমন সিম্পসন চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন।

এছাড়া ১৯৬০-এর দশক জুড়ে তিনি স্যার গেয়র্গ সল্টির উৎসাহে কয়েকটি গীতিনাট্য পরিচালনা করেন, সেগুলি হল পুচ্চিনি'র "জান্নি স্কিচ্চি", রাভেলের "লোর এস্পাগ্নোল", স্কোয়েনবের্গের "এরভার্টুং" এবং মোৎসার্টের "দ্য ম্যাজিক ফ্লুট"।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মজীবন
titleC. মৃত্যু
titleD. প্রারম্ভিক জীবন
উত্তর: titleB
আই এস আই পরিসংখ্যান ও কর্মসূচি বাস্তবায়ন মন্ত্রণালয়ের অধীনে একটি স্বশাসিত প্রতিষ্ঠান। আই এস আই কাউন্সিল এই প্রতিষ্ঠানের সর্বোচ্চ নীতিনির্ধারণী। এই কাউন্সিলের সদস্যরা হলেন- আই এস আই এর সভাপতি, আই এস আই এর চেয়ারম্যান, ভারত সরকার এর প্রতিনিধি যার মধ্যে অন্তত এক জনকে ভারতীয় রিজার্ভ ব্যাংকের প্রতিনিধি হতে হবে। তা ছারাও এই কাউন্সিলের সদস্যের মধ্যে রয়েছে প্ল্যানিং কমিশনের এক প্রতিনিধি, বিশ্ববিদ্যালয় মঞ্জুরি কমিশনের এক প্রতিনিধি, অন্যত্র কর্মরত কোনো বিজ্ঞানী, আই এস আই এর কর্মীপ্রতিনিধি ও আই এস আই এর শিক্ষক প্রতিনিধি। তা ছাড়াও পরিচালক ও ডিন এই কাউন্সিলের স্থায়ী সদস্য। বর্তমানে আই এস আই এর পরিচালক বিমল কুমার রায় ও ডিন হলেন প্রদীপ্ত বন্দ্যোপাধ্যায়।

সঠিক অনুচ্ছেদ শিরোনাম কোনটি?
titleA. আন্তর্জাতিক পরিসংখ্যানগত শিক্ষা সেন্টার
titleB. চিত্রমালা
titleC. একাডেমিক কার্যকলাপ
titleD. প্রশাসন
উত্তর: titleD
ফ্রান্সে পড়াশোনা শেষে দ্যনিস মুকওয়েগে পুনরায় লেমেরা হাসপাতালে যোগদান করেন, কিন্তু প্রথম কঙ্গো যুদ্ধ শুরু হওয়ার পর অনেকগুলো হিংসাত্মক ঘটনার কারণে তিনি বুকাবুতে ফিরে আসেন এবং ১৯৯৯ সালে সেখানে পেনজি হাসপাতাল প্রতিষ্ঠা করেন।

প্রতিষ্ঠার পর থেকে পেনজি হাসপাতালে জটিল স্ত্রীরোগ এবং ট্রমায় আক্রান্ত ৮৫ হাজারের অধিক (এক হিসাব অনুযায়ী এদের ৬০ শতাংশ যৌন নিপিড়নের স্বীকার) নারী রোগীকে সেবা দিয়ে আসছে, আর এসব রোগীর অধিংকাশই আসতেন সংঘাতপূর্ণ এলাকা থেকে। জার্মান ইনস্টিটিউট ফর মেডিক্যাল মিশন (ডিআইএইএম) মুকওয়েগেকে তার কাজে অর্থ ও ঔষধ প্রদানের মাধ্যমে সহযোগিতা করে আসছে।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. হত্যাচেষ্টা
titleC. জাতিসংঘে ভাষণ
titleD. পেশাজীবন
উত্তর: titleD
যদিও ব্যাপক- বিস্তারের আলগা সংজ্ঞা বিদ্যমান, তবুও কি ঘটলে সুপার-স্প্রেডিং ইভেন্ট (এসএসই) বা ব্যাপক- বিস্তারের ঘটনার যোগ্যতা অর্জন করে তা নির্ধারণের জন্য কিছু চেষ্টা করা হয়েছে। লয়েড-স্মিথ ইটি আল. (২০০৫) নীচে ব্যাপক- বিস্তারের ঘটনা শনাক্ত করতে একটি রীতিনীতি সংজ্ঞায়িত করেন: 


এই প্রোটোকলটি শতকরা ৯৯ তম ব্যাপক - বিস্তারের/এসএসইকে একটি ঘটনা হিসাবে সংজ্ঞায়িত করে যা সমজাতীয় জনসংখ্যার ৯৯% সংক্রমণের ঘটনার বেশি সংক্রমণ ঘটায়। 

চীনের বেইজিংয়ে ২০০৩ সালে সার্স প্রাদুর্ভাবের সময়, মহামারীবিজ্ঞানীরা একজন প্রধান সংক্রমণকারীকে স্বতন্ত্রভাবে কমপক্ষে আটটি যোগাযোগে্র সার্স সংক্রমণকারী ব্যক্তি হিসাবে সংজ্ঞায়িত করেছিলেন। 

সঠিক অনুচ্ছেদ শিরোনাম কোনটি?
titleA. একটি ব্যাপক - বিস্তারের ঘটনার সংজ্ঞা
titleB. স্বতন্ত্র পুনরুত্পাদন সংখ্যা
titleC. সারস প্রাদুর্ভাব ২০০৩
titleD. হামের প্রকোপ ১৯৮৯
উত্তর: titleA
শাহাবুদ্দিন আহমেদের কর্মজীবনের সূচনা ম্যাজিস্ট্রেট হিসাবে। এরপর তিনি গোপালগঞ্জ ও নাটোরের মহকুমা কর্মকর্তা হিসাবে দায়িত্ব পালন করেন। পরবর্তীতে তিনি সহকারী জেলা প্রশাসক হিসাবে পদোন্নতি পান। এর পর ১৯৬০ সালে তিনি প্রশাসন হতে বিচার বিভাগে বদলী হন। তিনি ঢাকা ও বরিশালের অতিরিক্ত জেলা ও দায়রা জজ হিসাবে এবং কুমিল্লা ও চট্টগ্রামের জেলা ও দায়রা জজ হিসাবে দায়িত্ব পালন করেন। ১৯৬৭ সালে তাকে ঢাকা হাইকোর্টের রেজিস্ট্রার হিসেবে নিয়োগ দেয়া হয়। ১৯৭২ সনের ২০ জানুয়ারী হাইকোর্টের বেঞ্চে তাকে বিচারক হিসেবে উন্নীত করা হয়। ১৯৭৩-১৯৭৪ সাল পর্যন্ত তিনি শ্রম আপিল ট্রাইব্যুনালের চেয়ারম্যান হিসেবে দায়িত্ব পালন করেন। তারপর তাকে হাইকোর্টের বিচারপতি হিসেবে ফিরিয়ে আনা হয়। ১৯৮০ সনের ৭ ফেব্রুয়ারি তাকে সুপ্রিমকোর্টের আপিল বিভাগের বিচারপতি হিসেবে নিয়োগ দেয়া হয়। ঢাকা ল' রিপোর্ট, বাংলাদেশ লিগ্যাল ডিসিসন এবং বাংলাদেশ কেস রিপোর্টসে তার প্রচুরসংখ্যক রায় প্রকাশ করা হয়। চাকুরী সম্পর্কিত, নির্বাচন নিয়ে কলহ, শ্রম ব্যবস্থাপনার সম্পর্ক ইত্যাদি কেসে তার গৃহীত বিচারের রায় বহুল সমাদৃত হয়। বাংলাদেশের সংবিধানের ৮ম সংশোধনী সম্পর্কিত কেসে তার দেয়া রায় যুগান্তকারী এবং বাংলাদেশের সংবিধানের পরিশোধনের পথ উন্মুক্ত করে দেয়। ঢাকা বিশ্ববিদ্যালয়ে ১৯৮৩ সালের মধ্য-ফেব্রুয়ারি পুলিশের গুলিতে বেশ কিছু লোক নিহত এবং অনেক লোক আহত হয়েছিল। বিচারপতি শাহাবুদ্দিন আহমেদ সেই ঘটনার তদন্ত কমিটির চেয়ারম্যান ছিলেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. ভারপ্রাপ্ত রাষ্ট্রপতি
titleC. রাষ্ট্রপতি
titleD. কর্মজীবন
উত্তর: titleD
এ নৃত্যের বয়স দুহাজার বছরের চেয়ে ও বেশি।৪র্থ হতে ১৮ শতকে বাংলায় গৌড়ীয় নৃত্যের কথা জানা যায়। ভরতনাট্যশাস্ত্র নামক গ্রন্থে এ সম্পর্কে বিস্তারিত বলা হয়েছে।

তুর্কি ,বর্গী ও অন্য বিদেশী আক্রমণ ও শাসনের ফলে এ নৃত্যধারা বিলুপ্ত হয়ে যায়।চন্দ্রকেতুগড়ে পাওয়া প্রত্নসামগ্রীতে ,বর্ধমানের দেওলিয়ার মন্দির ও বেগুনিয়া মন্দির, বিষ্ণুপুরের জোড় বাংলা মন্দির,টেরাকোটা মন্দির ও শ্য়া‌ম মন্দিরের গায়ের ভাস্কর্যে এই নৃত্যের দেখা পাওয়া গেছে।পাল যুগের চিত্রে, চর্যাপদ ,গীতগোবিন্দ , মঙ্গলকাব্যে ও একে দেখা যায়। পণ্ডিত শুভঙ্কর লাহিড়ী সংগীতদামোদর ও শ্রীহস্তমুক্তাবলীতে এর উল্লেখ করেছেন। বাংলার গ্রামীণ গুরুপরম্পরা ধারা দ্বারা এ নৃত্য অনুপ্রাণিত হয়েছে। শাশ্বত তার এই পথ পরিক্রমা। গৌড়ীয় নৃত্যের সাথে ভাব-রস সাহিত্যের সম্পর্ক আছে।
সঠিক অনুচ্ছেদ শিরোনাম কোনটি?
titleA. ধরণ
titleB. মহাজনপদ নৃত্য
titleC. আলাপচারী
titleD. ইতিহাস
উত্তর: titleD
১৮ শতকের শেষদিকে, ইংল্যাণ্ডে এবং ফ্রান্সে দৃশ্যমুলক ওয়ালপেপারের ফ্যাশন চালু হয়েছিল। ১৮ শতকের শেষে ইংল্যান্ড এবং ফ্রান্সে প্রচুর দৃশ্যসংবলিত ওয়ালপেপার বিক্রি হত। এসংক্রান্ত ওয়ালপেপারের পুনর্জীবন ঘটেছিল। চিত্রশিল্পী জিন-গ্যাব্রিয়েল চার্ভার্ট প্রস্তুতকারক জোসেফ ডুফোর এট চাইয়ের জন্য "সেভেজ অব দ্য প্যসিফিক" নকশা করেন; যেখানে ক্যাপ্টেন কুকের জলযাত্রার দৃশ্য ফুটে উঠেছিল। এই প্রখ্যাত তথাকথিত "পেপার পেইন্ট" ওয়ালপেপার ম্যাসাচুসেটসের পিবডির অভ্যন্তরে; পুর্বের ন্যায় অবস্থিত এটা সেসময়ের বৃহত্তর প্যানোরমিক ওয়ালপেপার এবং একে ফ্রান্সের ইন্ড্রাস্টিতে প্যানোরমিক ওয়ালপেপারের সুচনা শিল্প বলে ধরা হয়। ডিউফোর বুঝতে পেরেছিলেন, এই ধরনের পেপারের বিক্রি আমেরিকার একটা ঐতিহ্যে পরিণত হতে যাচ্ছে। আধুনিক ধ্রুপদী স্টাইল ফেডারেল পিরিয়ডের সময় জনপ্রিয় হয়ে উঠে। ১৮ শতকে, দৃশ্যকে ড্যাডোর উপরে ঝুলানো হত।

জোসেফ ডিউফোরের (১৭৯৭- ১৮৩০) পাশাপাশি অন্যান্য ফরাসী প্রস্তুতকারকরা দৃশ্য সংবলিত চিত্র ও ট্রম্পে আইওয়েল ওয়ালপেপার, জুবায়ের এট চাই (১৭৯৭–বর্তমান) এবং আর্থুর এট রবার্ট তাদের পন্য ইউরোপ ও উত্তর আমেরিকায় রপ্তানী করত। জুবায়ের এট চাইয়ের ১৮৩৪ সালের নকশা, "ভিউস অব নর্থ আমেরিকা" (উত্তর আমেরিকার দৃশ্য) হোয়াইট হাউজের কুটনীতিক রুমে ঝোলানো হয়েছিল।

১৮৩০ সালে যখন জোসেফ ডুফোর চাই বন্ধ হয়ে যায়, জুবার চাইয়ের তখনো অস্তিত্ব ছিল এবং ইংল্যান্ডের কলে ও পুত্র এবং এটেলিয়ার ডি অফার্ড (১৯৯৯- বর্তমান) এর সাথে একত্রে ফ্রান্সে অবস্থান করছিল। এরা ছিলেন পশ্চিম ইউরোপের উডব্লক প্রিন্ট ওয়ালপেপারের শেষ উৎপাদনকারী। এর উৎপাদনের জন্য জুবায়ের এক লক্ষ কাঠ সংগ্রহ করে ১৯ শতকে ঐতিহাসিক ভাস্কর্য নির্মান করেন। এখানে নানা দৃশ্য যেমন "ভুয়ে ডি এমেরিক নর্ড", "এলদোরাদো হিন্দুস্থান" অথবা "ইসোলাবেলা" কে স্থান দেওয়া হয় এবং তাকে জমিয়ে হস্ত নির্মত ওয়ালপেপারের ন্যায় সিলিং য়ে ঝুলানো হত।

১৯ শতকে শুরু হওয়া ওয়ালপেপারের প্রতিষ্ঠানের মধ্যে উল্লেখযোগ্য হচ্ছেঃ ফ্রান্সের ডেসফোসে এন্ড কার্থ যুক্তরাষ্ট্রে জন বেলরোজ, ব্ল্যানচার্ড এন্ড কারি, হওয়েল ব্রাদার্স, লংস্ট্রিট এন্ড সনস, ফিলাডেলফিয়াএ আইজ্যাক পুগ, মাসাচুসেটসের বিগেলো, হাইডেন এন্ড কর্পোরেশন, নিউ ইয়র্কের ক্রিস্টি এন্ড কন্সট্যান্ট, এ. হাওয়ার্ড, আর. প্রিন্স।

সঠিক অনুচ্ছেদ শিরোনাম কোনটি?
titleA. ওয়ালপেপার আঠা
titleB. ফ্রান্স এবং আমেরিকা
titleC. প্রকার এবং আকার
titleD. ওয়ালপেপারে শৈল্পিক ভাবনা
উত্তর: titleB
‘ওসমান (রা.) যেদিন খলিফা নির্বাচিত হন, সেদিন তিনি সর্বোত্তম ব্যক্তি ছিলেন। আর যখন তাঁকে লোকেরা হত্যা করল, তিনি সেদিন থেকেও উত্তম ছিলেন যেদিন তাঁকে খলিফা বানানো হয়েছিল। ’ রাসুলুল্লাহ (সা.) বলে গেছেন, ‘আল্লাহর হিকমত অনুসারে জিননুরাইনের ওপর মতানৈক্য দেখা দেবে এবং লোকেরা তাঁকে শহীদ করবে। অথচ তিনি তখন হকের ওপরই থাকবেন এবং তাঁর বিরোধীরা থাকবে বাতিলের ওপর। ’ শেষ পর্যন্ত মিসর, বসরা ও কুফার বিদ্রোহী গোষ্ঠী একাট্টা হয়ে ৬৫৬ খ্রিস্টাব্দে মদিনায় সমবেত হয়ে খলিফার পদত্যাগ দাবি করে। হজ উপলক্ষে অধিকাংশ মদিনাবাসী মক্কা গমন করায় তারা এ সময়কেই মোক্ষম সুযোগ হিসেবে গ্রহণ করে। খলিফা পদত্যাগে অস্বীকৃতি জানালে তারা হত্যার হুমকি দিয়ে তাকে অবরুদ্ধ করে রাখে। হযরত ওসমান (রা.) রক্তপাতের সম্পূর্ণ বিরোধী ছিলেন। বিশাল মুসলিম জাহানের খলিফা হিসেবে মুষ্টিমেয় বিদ্রোহীর কঠোর শাস্তিদানের পরিবর্তে তিনি তাদের দ্বারা অবরুদ্ধ হয়ে থাকলেন। হযরত আলী, তালহা ও জুবাইর (রা.)-এর ছেলেদের দ্বারা গঠিত ১৮ নিরাপত্তারক্ষী বিপথগামী বিদ্রোহীদের মোকাবিলায় ব্যর্থ হন। অবশেষে তারা ৬৫৬ খ্রিস্টাব্দের ১৭ জুন হিজরি ৩৫ সনের ১৮ জিলহজ শুক্রবার আসরের নামাজের পর ৮২ বছর বয়স্ক বৃদ্ধ খলিফাকে অত্যন্ত বর্বরভাবে পবিত্র কোরআন পাঠরত অবস্থায় হত্যা করা হয়

সঠিক অনুচ্ছেদ শিরোনাম কোনটি?
titleA. খিলাফতের দায়িত্ব লাভ ও অবদান
titleB. বহিঃসংযোগ
titleC. জন্ম
titleD. মৃত্যু
উত্তর: titleD
১৭১৪ সালে রানী মারিয়া লুইসার মৃত্যুর পর খুব শীঘ্রই রাজা পুনরায় বিবাহের সিদ্ধান্ত নেন। তার দ্বিতীয় স্ত্রী ছিল , এবং কন্যা। ১৭১৪ সালের ২৪ ডিসেম্বর , ২২ বছর বয়সে স্থানাপন্ন মহিলা হিসেবে তিনি ৩১ বছর বয়ষ্ক ফিলিপিকে বিবাহ করেন। স্পেনের রাজার গৃহস্থলী প্রধান "" এবং এর সম্মতিতে এই বিয়ের ব্যবস্থা করেছিলেন।

সঠিক অনুচ্ছেদ শিরোনাম কোনটি?
titleA. পদত্যাগ
titleB. স্প্যানিশ সিংহাসন দাবি
titleC. প্রথম বিবাহ
titleD. দ্বিতীয় বিবাহ
উত্তর: titleD
অথর্ববেদ সংহিতায় যে স্তোত্রগুলি আছে তার অনেকগুলিই জাদুমন্ত্র। বিশেষ কোনো কামনা সিদ্ধির জন্য কোনো ব্যক্তির দ্বারা বা তার হয়ে কোনো জাদুকরের দ্বারা এগুলির উচ্চারণের বিধান দেওয়া হয়েছে। এই স্তোত্রগুলির অধিকাংশই প্রিয়জনের দীর্ঘায়ু কামনা বা কোনো রোগ থেকে আরোগ্যের উদ্দেশ্যে উচ্চারিত মন্ত্র। এই সব ক্ষেত্রে রোগীকে গাছগাছড়া (পাতা, বীজ, শিকড়) প্রভৃতি বস্তু ও একটি কবচ দেওয়ার বিধান রয়েছে। কয়েকটি জাদুমন্ত্র সৈনিকদের জন্য। এগুলির উদ্দেশ্য যুদ্ধে শত্রুদের পরাজিত করা। কয়েকটি আবার উৎকণ্ঠিত প্রেমিকের জন্য। এগুলির উদ্দেশ্য প্রেমিকের প্রতিদ্বন্দ্ব্বীকে পরাহত করে অনিচ্ছুক প্রণয়ীকে বশীকরণ। কয়েকটি ক্রীড়া বা বাণিজ্যে সাফল্য, অধিক গবাদিপশু ও শস্যলাভ এবং ঘরের ছোটোখাটো বিপদআপদ থেকে মুক্তিলাভের জন্য। কয়েকটি স্তোত্র জাদুমন্ত্র-সম্পর্কিত নয়। এগুলি প্রার্থনা ও দার্শনিক চিন্তামূলক

অথর্ববেদের বিষয়বস্তু অন্য তিন বেদের সম্পূর্ণ বিপরীত। ১৯শ শতাব্দীর ভারততত্ত্ববিদ ওয়েবার এই পার্থক্য সম্পর্কে লিখেছেন,
জন গোন্ডার মতে, অথর্ববেদ সংহিতাকে শুধুমাত্র জাদুমন্ত্র ও জাদুবিদ্যার সংকলন হিসেবে দেখলে ভুল হবে। সংহিতা অংশে এই জাতীয় শ্লোক অবশ্যই আছে। তবে এতে জাদুমন্ত্র ছাড়াও কিছু গার্হস্থ্য্য অনুষ্ঠানের উপযোগী স্তোত্রও আছে। আবার কিছু দিব্যজ্ঞানমূলক চিন্তাভাবনাও দেখা যায়। যেমন, এখানে বলা হয়েছে, ‘সকল বৈদিক দেবতারা এক।’ সংহিতা ছাড়াও অথর্ববেদে একটি ব্রাহ্মণ ও কয়েকটি প্রভাবশালী উপনিষদ্‌ রয়েছে।
সঠিক অনুচ্ছেদ শিরোনাম কোনটি?
titleA. শাখা
titleB. গ্রন্থ
titleC. বিষয়বস্তু
titleD. সংহিতা
উত্তর: titleC